أيل لأطلس
{{معلومات كائن}}
'''أيْل لأطلس''' (السمية لعيلمية: '''Cervus elaphus barbarus'''، سيرڤوس إلافوس بارباروس)، هو [[نوع (بيولوجيا)|نوع فرعي]] ديال [[أيل حمر|لأيل لحمر]]، مستوطن أصلي ف [[جبال لأطلس]] ف [[لمغريب]] و شمال إفريقيا. هو النوع د لأيل لوحيد لي باقي مستوطن [[إفريقيا]]. هاد لحيوان كاين ب عداد قلال ف شي محميات ف لمغريب بحال تازݣة و كايتعتابر من لحيوانات لمهددين ب النقيراض.<ref>{{مرجع ويب
|url=https://ecos.fws.gov/ecp/species/2877
|title=Barbary stag (Cervus elaphus barbarus)
|website=U.S. Fish and Wildlife Service
|language=en
}}</ref>

== لوصف ==
أيل لأطلس صغير ب لموقارنة معا لأيل لحمر لعادي. لکسدة ديالو ملونة ب لقهوي غالق معا شوية د النقاط بويض ف كرشو و ضهرو. مقارنة ب لأيل لحمر، لݣرون د لأيل لأطلسي صغار.

== لمفتارسات د لأيل لأطلسي ==
لمفتارسات د أيل لأطلس منها، ولا كان منها، سبع لأطلس، دب لأطلس، نمر لأطلس (ليوپار)، و [[ديب إفريقي|الديب لإفريقي]] ولا كيف ما كانعيطو ليه الديب. ولكن آپار من الديب لإفريقي، ݣاع هاد لمفتارسات مهددين ب النقيراض ولا ديجا نقارضو بحال الدب لأطلسي، ف لبلايص لي كايكون فيهم لأيل لأطلسي.

== لمحافضة على النوع ==
نقارض لأيل لأطلسي من لمغريب ف اللخر د لقرن 19،<ref>{{مرجع ويب
|url=https://mapecology.ma/ar/%d8%ac%d9%87%d8%a7%d8%aa/%d8%a5%d8%b7%d9%84%d8%a7%d9%82-%d9%85%d8%ac%d9%85%d9%88%d8%b9%d8%a9-%d9%85%d9%86-%d8%a7%d9%84%d8%a3%d9%8a%d8%a7%d8%a6%d9%84-%d8%a7%d9%84%d8%a8%d8%b1%d8%a8%d8%b1%d9%8a%d8%a9-%d8%a8%d9%85%d8%ad%d9%85/
|title=إطلاق مجموعة من الأيائل البربرية بمحمية بوهاشم بإقليم تطوان
|date=2020-12-25
|website=Map Ecology
|language=ar
|accessdate=2024-07-04
|archive-date=2025-01-25
|archive-url=https://web.archive.org/web/20250125064847/https://mapecology.ma/ar/%D8%AC%D9%87%D8%A7%D8%AA/%D8%A5%D8%B7%D9%84%D8%A7%D9%82-%D9%85%D8%AC%D9%85%D9%88%D8%B9%D8%A9-%D9%85%D9%86-%D8%A7%D9%84%D8%A3%D9%8A%D8%A7%D8%A6%D9%84-%D8%A7%D9%84%D8%A8%D8%B1%D8%A8%D8%B1%D9%8A%D8%A9-%D8%A8%D9%85%D8%AD%D9%85/
}}</ref> منين جاو الصبليون ف الشمال د لمغريب، جابو معاهوم نوع قريب ليهوم جينيا هو لأيل لأوروپي.

عام 1994، كلّفات لمندوبية السامية ل لمياه و لغابات شركة مغريبية-آلمانية، ب تخصاص ݣطار و نص مسيّج ف لمحمية د تازݣة (لي مساحتها تقريبا 14 لألف ݣطار). جابو 8 من لأيايل لأطلسية لمنقحين جينيا من [[تونس]]، 2 دكور و 6 د النتوات، و طلقوهوم ف ديك لرض لمسيّجة لمخصوصة ليهوم، موراها بعام جابو 10 خرين و زادو لݣطارات، حتى بداو كايكترو ل 71 راس ف عام 2005.

ف عام 2019، كاين تقريبا 250 راس ف محمية تازݣة، و محمية الصخيرات و محميات خرين، بحال محمية جبل بوهاشم (تقريبا 8000 ݣطار) لي تطلق فيها هاد النوع ف 2020،<ref name=":0" /> بعد ما نقارض منها 150 عام قبل. بدات لعملية ب قنص ݣاع لي بقى من لأيايل لأوروپية لي مامأصلاش ف لمغريب، باش يقدرو يمنعو لمجاوجة بينات لأيايل لأطلسيين و لوروپيين، لي غاتودي لتكرويزات بينات النواع ب جوج.

== لأخطار على لأيل لأطلسي ==
أبرز مسبب ل لموت ل أيل لأطلس هوما لقناصا ب السلاح. وقفو الجونضارم لملكي د إقليم تازة، ف 21 ماي 2023، عيصابة ف حالة تالبوس، و هوما كايسلخو واحد لأيل مورا ما دبحوه و قنصوه ب السلاح.<ref name=":0">{{مرجع ويب
|url=https://khabayanews.ma/%D8%B5%D9%8A%D8%AF-%D8%A7%D9%84%D8%A3%D9%8A%D9%84-%D8%A7%D9%84%D8%A8%D8%B1%D8%A8%D8%B1%D9%8A-%D9%8A%D9%88%D9%82%D8%B9-4-%D8%A3%D8%B4%D8%AE%D8%A7%D8%B5-%D9%81%D9%8A-%D9%82%D8%A8%D8%B6%D8%A9-%D8%A7/
|title=صيد الأيل البربري يوقع 4 أشخاص في قبضة الدرك الملكي بواد أمليل
|date=2023-05-22
|website=خبايا نيوز
|language=ar
|accessdate=2024-07-04
|last=الشكوري
|first=كمال
}}</ref>

== مصادر ==
{{عيون}}

{{ضبط مخازني}}

[[تصنيف:نواع مهددة ب لنقيراض على حساب تصنيف ليستا لحمرا]]
[[تصنيف:لإيلك و لأيل لحمر]]
[[تصنيف:بزوليات د لمغريب]]
[[تصنيف:بزوليات د شمال إفريقيا]]
[[تصنيف:مقالات د مسابقة ويكيپيديا ب الداريجة غشت 2024]]
[[تصنيف:أيل (ݣنس)]]
أيْل لأطلس (السمية لعيلمية: Cervus elaphus barbarus، سيرڤوس إلافوس بارباروس)، هو نوع فرعي ديال لأيل لحمر، مستوطن أصلي ف جبال لأطلس ف لمغريب و شمال إفريقيا. هو النوع د لأيل لوحيد لي باقي مستوطن إفريقيا. هاد لحيوان كاين ب عداد قلال ف شي محميات ف لمغريب بحال تازݣة و كايتعتابر من لحيوانات لمهددين ب النقيراض.

 لوصف 
أيل لأطلس صغير ب لموقارنة معا لأيل لحمر لعادي. لکسدة ديالو ملونة ب لقهوي غالق معا شوية د النقاط بويض ف كرشو و ضهرو. مقارنة ب لأيل لحمر، لݣرون د لأيل لأطلسي صغار.

 لمفتارسات د لأيل لأطلسي 
لمفتارسات د أيل لأطلس منها، ولا كان منها، سبع لأطلس، دب لأطلس، نمر لأطلس (ليوپار)، و الديب لإفريقي ولا كيف ما كانعيطو ليه الديب. ولكن آپار من الديب لإفريقي، ݣاع هاد لمفتارسات مهددين ب النقيراض ولا ديجا نقارضو بحال الدب لأطلسي، ف لبلايص لي كايكون فيهم لأيل لأطلسي.

 لمحافضة على النوع 
نقارض لأيل لأطلسي من لمغريب ف اللخر د لقرن 19، منين جاو الصبليون ف الشمال د لمغريب، جابو معاهوم نوع قريب ليهوم جينيا هو لأيل لأوروپي.

عام 1994، كلّفات لمندوبية السامية ل لمياه و لغابات شركة مغريبية-آلمانية، ب تخصاص ݣطار و نص مسيّج ف لمحمية د تازݣة (لي مساحتها تقريبا 14 لألف ݣطار). جابو 8 من لأيايل لأطلسية لمنقحين جينيا من تونس، 2 دكور و 6 د النتوات، و طلقوهوم ف ديك لرض لمسيّجة لمخصوصة ليهوم، موراها بعام جابو 10 خرين و زادو لݣطارات، حتى بداو كايكترو ل 71 راس ف عام 2005.

ف عام 2019، كاين تقريبا 250 راس ف محمية تازݣة، و محمية الصخيرات و محميات خرين، بحال محمية جبل بوهاشم (تقريبا 8000 ݣطار) لي تطلق فيها هاد النوع ف 2020، بعد ما نقارض منها 150 عام قبل. بدات لعملية ب قنص ݣاع لي بقى من لأيايل لأوروپية لي مامأصلاش ف لمغريب، باش يقدرو يمنعو لمجاوجة بينات لأيايل لأطلسيين و لوروپيين، لي غاتودي لتكرويزات بينات النواع ب جوج.

 لأخطار على لأيل لأطلسي 
أبرز مسبب ل لموت ل أيل لأطلس هوما لقناصا ب السلاح. وقفو الجونضارم لملكي د إقليم تازة، ف 21 ماي 2023، عيصابة ف حالة تالبوس، و هوما كايسلخو واحد لأيل مورا ما دبحوه و قنصوه ب السلاح.

 مصادر 

تصنيف:نواع مهددة ب لنقيراض على حساب تصنيف ليستا لحمرا
تصنيف:لإيلك و لأيل لحمر
تصنيف:بزوليات د لمغريب
تصنيف:بزوليات د شمال إفريقيا
تصنيف:مقالات د مسابقة ويكيپيديا ب الداريجة غشت 2024
تصنيف:أيل (ݣنس)